ai4bharat/Pralekha huggingface dataset:
अर्थ मंत्रालय
पॅनकार्ड आधारकार्डला जोडण्यासाठी 30 जूनपर्यंत मुदतवाढ
नवी दिल्ली, 28 मार्च 2023
करदात्यांना पॅनकार्ड आधारकार्डला जोडण्यासाठीची आणखी काही वेळ देण्यात आली आहे. पॅनकार्ड आधारकार्डला लिंक करण्यासाठी 30 जून, 2023 पर्यंत मुदतवाढ देण्यात आली आहे, ज्याद्वारे करदाते परिणामांना सामोरे न जाता आधारकार्ड पॅनकार्डला लिंक करण्यासाठी विहित प्राधिकरणाला त्यांचे आधारकार्ड सूचित करू शकतात. याबाबतची अधिसूचना स्वतंत्रपणे जारी करण्यात येत आहे.
प्राप्तिकर कायदा, 1961  च्या तरतुदींनुसार 1 जुलै, 2017 रोजी पॅनकार्ड वाटप करण्यात आलेल्या आणि आधारकार्ड क्रमांक मिळवण्यासाठी पात्र असलेल्या प्रत्येक व्यक्तीने विहित प्राधिकरणाला त्याचे आधारकार्ड सूचित करणे आवश्यक आहे. किंवा 31 मार्च 2023 पूर्वी, विहित शुल्क भरून ते लिंक करणं गरजेचं आहे. असं करण्यात अयशस्वी झालेल्यांना कायद्यानुसार 1 एप्रिल, 2023 पासून त्याचे परिणाम भोगावे लागतील. मात्र आता. पॅन आणि आधार लिंक करण्याच्या उद्देशाने विहित प्राधिकरणाला आधारकार्डची माहिती देण्याची तारीख 30 जून 2023 पर्यंत वाढवण्यात आली आहे.
1 जुलै, 2023 पासून, आवश्यकतेनुसार, आधारकार्ड सूचित करण्यात अयशस्वी झालेल्या करदात्यांचं पॅनकार्ड निष्क्रिय होईल आणि पॅनकार्ड निष्क्रिय राहण्याच्या कालावधीत त्याचे परिणाम खालीलप्रमाणे असतील:
- अशा पॅनसाठी कोणताही परतावा दिला जाणार नाही;
- ज्या कालावधीत पॅन निष्क्रिय राहते त्या कालावधीसाठी अशा परताव्यावर व्याज देय होणार नाही; आणि
- TDS आणि TCS जास्त दराने कापले जातील/संकलित केले जातील, कायद्यात प्रदान केल्याप्रमाणे.
1,000 रुपये शुल्क भरल्यानंतर विहित प्राधिकरणाला आधारकार्डची माहिती दिल्यानंतर 30 दिवसांत पॅनकार्ड पुन्हा सुरू करता येईल.
ज्या व्यक्तींना पॅन-आधार जोडणीमधून सूट देण्यात आली आहे त्यांना वर नमूद केलेले परिणाम लागू होणार नाहीत. या श्रेणीमध्ये विशिष्ट निर्देशित राज्यांमध्ये राहणारे, कायद्यानुसार अनिवासी, भारताचे नागरिक नसलेली व्यक्ती किंवा मागील वर्षात कोणत्याही वेळी ऐंशी वर्षे किंवा त्याहून अधिक वयाच्या व्यक्तींचा समावेश होतो.
आतापर्यंत 51 कोटींहून अधिक पॅनकार्ड आधारकार्डशी जोडले गेले आहेत. https://eportal.incometax.gov.in/iec/foservices/#/pre-login/bl-link-aadhaar खालील लिंकवर प्रवेश करून पॅनकार्ड आधारकार्डशी लिंक केले जाऊ शकते.
R.Aghor/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 1123
अर्थ मंत्रालय
महसूल गुप्तचर संचालनालयाचे देश संरक्षणासाठीचे योगदान अधोरेखित करण्यासाठी अर्थमंत्र्यांच्या हस्ते विशेष टपाल तिकिटाचे अनावरण
नवी दिल्ली, 26 डिसेंबर 2019
केंद्रीय अर्थ आणि व्यवहार मंत्री निर्मला सीतारामन यांच्या हस्ते आज नवी दिल्लीत विशेष टपाल तिकिटाचे अनावरण करण्यात आले. अर्थ मंत्रालयाच्या अखत्यारितील महसूल गुप्तचर संचालनालयाने देश संरक्षणासाठी दिलेले योगदान अधोरेखित करण्यासाठी हे विशेष टपाल तिकीट जारी करण्यात आले आहे. या संचालनालयाच्या आजवरच्या योगदानासाठी अर्थमंत्र्यांनी त्यांचे अभिनंदन केले. देशातील तस्करी विरोधात कारवाया आणि देशाचा सांस्कृतिक वारसा व पर्यावरण संपत्तीचे रक्षण करणे यात विभागाची भूमिका महत्वाची आहे असे त्या म्हणाल्या. तस्करीसाठी आज जी विविध आधुनिक साधने वापरली जातात त्यामुळे या संस्थेसमोरची आव्हाने वाढली आहेत. ही आधुनिक साधनं आणि तंत्रज्ञानाचा सामना करण्यासाठी अधिकाऱ्यांना प्रशिक्षण देण्याची अत्यंत गरज आहे असे त्या म्हणाल्या.
या कार्यक्रमाला वित्त राज्यमंत्री अनुराग ठाकूर यांच्यासह वित्त आणि महसूल विभागाचे महसूल अधिकारी उपस्थित होते.
G.Chippalkatti/R.Aghor/P.Malandkar
(Visitor Counter : 86
संरक्षण मंत्रालय
स्वातंत्र्य दिन 2021 सन्मान आणि पारितोषिके
नवी दिल्ली, 14 ऑगस्ट 2021
स्वातंत्र्य दिन 2021 चे औचित्य साधून लष्करातील वीरांना खालील शौर्यपदकांनी गौरवण्यात आले.
जोडलेली यादी
|
|
Ser No
|
|
Award
|
|
Number
|
|
Remarks
|
|
1.
|
|
Shaurya Chakra
|
|
06
|
|
Citations Attached
|
|
2.
|
|
Bar to Sena Medal 
|
|
04
|
|
-
|
|
3.
|
|
Sena Medal 
|
|
116
|
|
Including fifteen posthumous.
|
|
4.
|
|
Mention-in-Despatches
|
|
28
|
|
Including three posthumous.
 2021 चे शौर्य पदक विजेते
 2021च्या शौर्यचक्र पारितोषिकप्राप्त वीरांची माहिती
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
कृषी मंत्रालय
केंद्रीय लिंबूवर्गीय फळ संशोधन केंद्र नागपूर द्वारे मध्य प्रदेशातील शेतकऱ्यांसाठी दोन दिवसीय प्रशिक्षण कार्यक्रम संपन्न
नागपूर, 18 जुलै 2023
भारतीय कृषी संशोधन परिषदेच्या अंतर्गत येणाऱ्या नागपूरच्या केंद्रीय लिंबूवर्गीय संशोधन संस्था -सीसीआरआय या संस्थेतर्फे तसेच मध्यप्रदेशच्या आगर माळवा आणि शाजापूर जिल्ह्यांतील कृषी विज्ञान केंद्र यांच्या संयुक्त विद्यमाने 12 आणि 13 जुलै दरम्यान लिंबूवर्गीय फळांची लागवड करणाऱ्या शेतकऱ्यांसाठी दोन दिवसीय प्रशिक्षण कार्यक्रम आयोजित करण्यात आला होता. कृषि आणि प्रक्रिया युक्त खाद्य उत्पादन निर्यात विकास प्राधिकरण द्वारे प्रायोजित "मोसंबी उत्पादकांसाठी चांगल्या शेती पद्धतींचा अवलंब करण्यावर क्षमता विकास कार्यक्रम" या प्रकल्पा अंतर्गत या प्रशिक्षणाचे आयोजन करण्यात आले होते.प्रशिक्षणार्थी शेतकऱ्यांना लिंबूवर्गीय लागवडीसाठी योग्य जमीन, रूटस्टॉक आणि लागवड साहित्य निवडण्याचे महत्त्व केंद्रीय लिंबूवर्गीय संशोधन संस्था -सीसीआरआयचे संचालक डॉ. दिलीप घोष यांनी यावेळी अधोरेखित केले. शेतकऱ्यांना लिंबूवर्गीय लागवडीसाठी वैज्ञानिक पद्धती आणि संस्थेने विकसित केलेल्या तंत्रज्ञानाचा अवलंब करण्यास प्रोत्साहित करण्यासोबतच आगामी वाणांची माहितीही त्यांनी दिली.
शाजापूर आणि आगर माळवा हे मध्य प्रदेशातील लिंबूवर्गीय पिकांचे पट्टे आहेत परंतु दर्जेदार लागवड साहित्याची उपलब्धता नसणे हा या प्रदेशातील लिंबूवर्गीय लागवडीमध्ये मोठा अडथळा ठरत आहे. डॉ. घोष यांनी प्रगतीशील लिंबूवर्गीय उत्पादकांना पुढे येण्यासाठी, शेतकरी उत्पादक संघटना तयार करण्यासाठी आणि कंटेनरयुक्त रोपवाटिका तंत्रज्ञान शिकून रोपवाटिकका सुरू करण्यास आणि केंद्रीय लिंबूवर्गीय संशोधन संस्था -सीसीआरआय सोबत सामंजस्य करार करण्याचे आवाहन केले.
तांत्रिक सत्रांमध्ये, सीसीआरआयच्या शास्त्रज्ञांनी शेतकऱ्यांना लिंबूवर्गीय लागवडीच्या विविध महत्त्वाच्या पैलूंवर मार्गदर्शन केले. डॉ.आर.के. सोनकर यांनी लिंबूवर्गीय फळबागा स्थापना व व्यवस्थापन यावर शेतकऱ्यांना मार्गदर्शन केले, डॉ.ए.के. दास यांनी लिंबूवर्गीय रोग व्यवस्थापनाच्या पैलूंविषयी तपशीलवार माहिती दिली, डॉ. एन.एम. मेश्राम यांनी लिंबूवर्गीय पिकावर हल्ला करणार्या विविध कीटकांच्या नियंत्रणाच्या उपायांबद्दल शेतकर्यांना मार्गदर्शन केले आणि डॉ. संगीता भट्टाचार्य यांनी शेतकर्यांना लिंबूवर्गीय पिकांमधील घट आणि संबंधित पुनरुज्जीवन तंत्रज्ञानाबद्दल जागरूक केले. "नागपुरी संत्रा की उन्नत बागबानी" या विषयावरील माहिती पुस्तिका शेतकऱ्यांना यावेळी वितरित करण्यात आली.
श्रीमती पूनम कपूर, प्रादेशिक प्रमुख , , भोपाळ, यांनी कृषि आणि प्रक्रिया युक्त खाद्य उत्पादन निर्यात विकास प्राधिकरणाच्या लिंबूवर्गीय निर्यातदारांसाठी योजनांची माहिती दिली. डॉ. ए.के. दीक्षित,  आणि डॉ. जी.आर. अंबावतिया  यांनीही आपले मत व्यक्त केले. शास्त्रज्ञांच्या तज्ज्ञ चमूने शेतकऱ्यांच्या स्थानिक लिंबूवर्गीय बागांना प्रत्यक्ष भेटही या प्रशिक्षण कार्यक्रमादरम्यान दिली.
S.Rai/D.Wankhede/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
मंत्रिमंडळ
केंद्रीय मंत्रिमंडळाने आत्मनिर्भर भारत रोजगार योजनेंतर्गत  नोंदणीची अंतिम तारीख 30 जून 2021 वरून 31 मार्च 2022 पर्यंत वाढवायला मंजुरी दिली
नवी दिल्ली, 30 जून 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आत्मनिर्भर भारत रोजगार योजनेंतर्गत लाभ उठवण्यासाठी लाभार्थ्यांच्या नोंदणीसाठीची मुदत आणखी नऊ महिन्यांसाठी म्हणजे 30 जून , 2021 वरून 31 मार्च , 2022 पर्यंत वाढवायला मान्यता दिली आहे. या मुदतवाढीमुळे औपचारिक क्षेत्रात 71.8 लाख रोजगार निर्माण होतील. यापूर्वी 58.5 लाख रोजगार निर्मितीचा अंदाज वर्तवण्यात आला होता. 18.06.2021 पर्यंत एबीआरवाय अंतर्गत, 79,577 आस्थापनांमधून 21.42 लाख लाभार्थ्यांना 902 कोटी रुपयांचा लाभ देण्यात आला आहे.
31.03.2020 पर्यंतच्या प्रस्तावित नोंदणी कालावधीसाठी अंदाजे खर्च 22,098 कोटी रुपये असेल.
कर्मचारी भविष्य निर्वाह निधी संघटना  मार्फत ही योजना विविध क्षेत्रातील / उद्योगांमधील नियोक्तांचा आर्थिक भार कमी करण्यासाठी आणि अधिक कामगार घेण्यास प्रोत्साहित करण्यासाठी राबवली जात आहे.
एबीआरवाय अंतर्गत ईपीएफओकडे नोंदणीकृत आस्थापने व 15,000/- वेतन मिळवणाऱ्या नवीन कर्मचाऱ्यांना याचा लाभ मिळेल जर आस्थापनाने नवीन कर्मचारी किंवा 01.03.2020 ते 30.09.2020 दरम्यान नोकरी गमावलेले लोक भर्ती केले असतील
एबीआरवाय अंतर्गत, ईपीएफओ नोंदणीकृत आस्थापनांच्या सामर्थ्यानुसार केंद्र सरकार कर्मचारी आणि नियोक्ते हिस्सा  ' किंवा फक्त कर्मचार्यांचा हिस्सा  दोन वर्षांच्या कालावधीसाठी जमा करत आहे. कामगार व रोजगार मंत्रालयाच्या व ईपीएफओच्या संकेतस्थळावर योजनेची सविस्तर मार्गदर्शक सूचना पाहता येईल.
कोविडनंतर अर्थव्यवस्थेला चालना देण्यासाठी आणि औपचारिक क्षेत्रात रोजगार निर्मिती वाढवण्यासाठी आत्मनिर्भर भारत 3.0 पॅकेज अंतर्गत एबीआरवाय ची घोषणा केली गेली. ही योजना देशाच्या अर्थव्यवस्थेवर कोविड-19 परिणाम कमी करेल आणि कमी पगाराच्या कामगारांना भेडसावणाऱ्या अडचणी कमी करेल आणि नियोक्तांना व्यवसाय पुन्हा सुरू करण्यासाठी आणि विस्तारीकरणासाठी प्रोत्साहन देईल.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
केंद्रीय सूक्ष्म, लघु आणि मध्यम उद्योग राज्यमंत्री भानू प्रताप सिंग वर्मा दिल्ली हाट इथे स्फूर्ति मेळ्याला दिली भेट
28 राज्यांतले सुमारे100 कलाकार स्फूर्ति मेळाव्यात सहभागी
नवी दिल्ली, 4 ऑक्टोबर 2022
केंद्रीय सूक्ष्म, लघु आणि मध्यम उद्योग राज्यमंत्री भानू प्रताप सिंग वर्मा यांनी, एमएसएमई सचिव बी बी स्वाईन यांच्या समवेत नवी दिल्लीत आज आयएनए दिल्ली हाट इथे स्फूर्ति म्हणजेच, पारंपरिक उद्योगांच्या पुनरुज्जीवनासाठीची निधी योजना-अंतर्गत सुरु असलेल्या मेळाव्याला भेट दिली. यावेळी त्यांनी कलाकारांशी संवादही साधला.
स्वातंत्र्याच्या अमृत महोत्सवाच्या निमित्ताने 1 ते 10 ऑक्टोबर दरम्यान, स्फूर्ति मेळा, म्हणजेच स्फूर्ति क्लस्टरमधील पारंपारिक उत्पादनांचे राष्ट्रीय स्तराचे प्रदर्शन प्रथमच आयोजित केले जात आहे.
समृद्ध आणि वैविध्यपूर्ण कला तसेच सांस्कृतिक वारसा असलेल्या देशाचे आपण नागरीक आहोत असे वर्मा यांनी सांगितले. कलाकारांसाठी विक्रीचे नवे मार्ग खुले करणे हा या स्फूर्ति मेळ्याचा उद्देश आहे, असेही वर्मा यांनी यावेळी म्हटले.
या मेळ्यात कलाकारांना जो वाव मिळत आहे, त्यामुळे उत्पादनांत वैविध्य आणण्यात आणि व्यवसाय वाढविण्यात त्यांना प्रोत्साहन मिळेल, असे मत, एमएसएमई विभागाचे सचिव बी बी स्वाईन यांनी व्यक्त केले.
याप्रसंगी सांस्कृतिक कार्यक्रमाचे आयोजन करण्यात आले होते, यात देशाच्या विविध भागातील समृद्ध अशा लोकनृत्यांचे सादरीकरण करण्यात आले.G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
संरक्षण मंत्रालय
ब्राम्होस या क्रुझ क्षेपणास्त्राची यशस्वी चाचणी
नवी दिल्ली, 30 सप्टेंबर 2019
ब्राम्होस या स्वनातीत क्रुझ क्षेपणास्त्राची आज ओदिशातल्या चंदीपूर इथे यशस्वी चाचणी घेण्यात आली. या क्षेपणास्त्रासाठी स्वदेशी सामग्रीचा वापर झाल्यामुळे संरक्षण क्षमता वृद्धींगत झाली आहे. संरक्षण मंत्री राजनाथ सिंह यांनी संरक्षण संशोधन आणि विकास संस्थेच्या चमुचे आणि संबंधितांचे अभिनंदन केले.
भारत आणि रशिया यांनी संयुक्तपणे ब्राम्होस विकसित केले आहे.
B.Gokhale/N.Chitale/D.Rane
(Visitor Counter : 188
नवीन आणि नवीकरणीय ऊर्जा मंत्रालय
अनुदानित दरात सौर पॅनल उपलब्ध करून देण्याचे सरकारचे धोरण
नवी दिल्ली, 5 एप्रिल 2022
छतावर सौर प्रणाली बसवण्यासाठी असलेल्या रुफटॉप सौर कार्यक्रमाच्या टप्पा -I अंतर्गत संस्थात्मक आणि सामाजिक क्षेत्रांसाठी केंद्रीय आर्थिक सहाय्याची  तरतूद उपलब्ध होती, ही तरतूद मार्च 2020 पर्यंत देशात लागू होती. छतावर सौर ऊर्जा यंत्रणेच्या स्थापनेच्या खर्चात घट झाल्यामुळे, सध्या राबवण्यात येत असलेल्या रुफटॉप सौर कार्यक्रमाच्या टप्पा -II अंतर्गत निवासी क्षेत्र वगळता सर्व क्षेत्रातील लाभार्थ्यांना केंद्रीय अर्थसहाय्य बंद करण्यात आले आहे.
तथापि, शैक्षणिक आणि धार्मिक संस्था, स्वयंसेवी संस्था इ. येथे सौर उर्जा प्रणाली सर्व क्षेत्रातील आरटीएस प्रकल्पांच्या स्थापनेसाठी वीज वितरण कंपन्यांना मागील वर्षीच्या 31 मार्चपर्यंत आरटीएस क्षमतेच्या 10% पेक्षा जास्त वाढीसाठी निर्धारित खर्चाच्या 5% आणि आधारभूत आरटीएस क्षमतेच्या 15% पर्यंत प्रोत्साहन आणि मागील वर्षाच्या 31 मार्च पर्यंत आधारभूत आरटीएस क्षमतेपेक्षा 15% पेक्षा जास्त आरटीएस क्षमतेसाठी निर्धारित खर्चाच्या 10% प्रोत्साहने प्रदान केली जात आहेत.
केंद्रीय ऊर्जा मंत्री आर के सिंह यांनी आज राज्यसभेत एका लेखी उत्तरात ही माहिती दिली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
आरोग्य आणि कुटुंब कल्याण मंत्रालय
कोविड-19 विषयक माहिती
नवी दिल्ली, 17 जुलै 2022
देशव्यापी कोविड प्रतिबंधक लसीकरण मोहिमेअंतर्गत आतापर्यंत 199.98 कोटी  लसीच्या मात्रा देण्यात आल्या आहेत.
गेल्या 24 तासात 25,59,840 लसीच्या मात्रा देण्यात आल्या.
भारतातील उपचाराधीन रुग्णांची संख्या सध्या 1,43,449 आहे.
उपचाराधीन रुग्णांचे प्रमाण सध्या 0.33% आहे.
रुग्ण बरे होण्याचा दर सध्या 98.47 %
गेल्या 24 तासात 17,790 रुग्ण बरे झाले, त्यामुळे आतापर्यंत बरे झालेल्या रुग्णांची एकूण संख्या 4,30,81,441 वर पोचली आहे.
गेल्या 24 तासांत 20,528 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 86.94 कोटी चाचण्या करण्यात आल्या गेल्या, 24 तासात 3,92,569 चाचण्या करण्यात आल्या.Jaydevi PS/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
पंतप्रधान कार्यालय
जागतिक आरोग्य संघटनेचे, जागतिक पारंपरिक औषधी केंद्र स्थापन करण्याच्या करारावर आयुष मंत्रालयाने स्वाक्षरी केल्याचे पंतप्रधानांनी केले स्वागत
जागतिक आरोग्य संघटनेच्या, जागतिक पारंपरिक औषधी केंद्राचे भारत हे महत्वाचे स्थान असल्याचा आनंद पंतप्रधान नरेंद्र मोदी यांनी,व्यक्त केला आहे. हे केंद्र आपल्या ग्रहाला अधिक आरोग्यदायी बनवण्यासाठी सहाय्य करेल आणि आपल्या समृद्ध पारंपारिक पद्धतींचा लाभ जगाला मिळवून देईल,अशी आशा यावेळी व्यक्त केली.
आयुष मंत्रालय आणि जागतिक आरोग्य संघटना  यांच्यात असे केंद्र स्थापन करण्यासाठी यजमान पद स्विकारण्याच्या करारावर स्वाक्षरी झाली आहे.
आयुष मंत्रालय आणि जागतिक आरोग्य संघटना  यांच्या ट्विटला प्रतिसाद देताना पंतप्रधान म्हणाले.
"पारंपारिक औषधांसाठी अत्याधुनिक असे जागतिक आरोग्य संघटनेचे जागतिक केंद्र असणे हा भारताचा गौरव आहे. हे केंद्र आपल्या ग्रहाला अधिक आरोग्यदायी बनवण्यासाठी सहाय्य करेल आणि आपल्या समृद्ध पारंपारिक पद्धतींचा लाभ जगाला मिळवून देण्यासाठी योगदान देईल."
"पारंपारिक औषधांसाठी अत्याधुनिक असे जागतिक आरोग्य संघटनेचे जागतिक केंद्र भारत असणे हा भारताचा गौरव आहे. हे केंद्र आपल्या ग्रहाला अधिक आरोग्यदायी बनवण्यासाठी सहाय्य करेल आणि आपल्या समृद्ध पारंपारिक पद्धतींचा लाभ जगाला मिळवून देण्यासाठी योगदान देईल."
इलेक्ट्रॉनिक्स आणि माहिती तंत्रज्ञान मंत्रालय
एआय सुपर कम्प्युटर ‘ऐरावत’ मुळे भारत शीर्ष सुपरकॉम्प्युटिंग लीगमध्ये
500 सुपरकॉम्प्युटिंग सूचीत 'ऐरावत’ 75 व्या स्थानी
नवी दिल्ली, 24 मे 2023
पुण्यात, सी-डॅक संस्थेत स्थापन करण्यात आलेला कृत्रिम बुद्धिमत्ता सुपर कम्प्युटर ‘ऐरावत’ ने जगभरातील सुपर कम्प्युटर्सच्या यादीत, 75 वे स्थान पटकावले आहे.जर्मनीत काल झालेल्या 61 व्या आंतरराष्ट्रीय सुपरकॉम्प्युटिंग परिषदेत, जागतिक सुपर कम्प्युटरची सूची जारी करण्यात आली . यात जगभरातील सर्वोत्तम 500 सुपरकॉम्प्युटर्स मध्ये भारताचा ऐरावत 75 व्या स्थानी आहे. तसेच, कृत्रिम बुद्धीमत्ता सुपर सुपरकॉम्प्युटिंग देशांच्या यादीत, भारत सर्वोच्च स्थानी आहे. केंद्र सरकारच्या कृत्रिम बुद्धीमत्ता विषयक राष्ट्रीय अभियानाअंतर्गत ही सुपरकॉम्प्युटिंग प्रणाली विकसित आणि स्थापन करण्यात आली आहे.
“आपल्याला कृत्रिम बुद्धीमत्ता भारतात निर्माण करायची आहे आणि कृत्रिम बुद्धीमत्तेवर आधारित काम भारतासाठी करायचे आहे”– पंतप्रधान नरेंद्र मोदी यांचा ‘सर्वांसाठी कृत्रिम बुद्धीमत्ता ” हा दृष्टिकोन यासंदर्भात बोलतांना, इलेक्ट्रॉनिक्स आणि माहिती तंत्रज्ञान सचिव, अल्केश शर्मा यांनी संगितले, “डिजीटल युगातील कृत्रिम बुद्धीमत्ता हे सर्वाधिक आशादायी तंत्रज्ञान आहे. भारताकडे प्रचंड डेटा उपलब्धता, भक्कम डिजिटल अर्थव्यवस्था आणि कुशल कार्यशक्ती यामुळे , कृत्रिम बुद्धीमत्तेसाठी एक भक्कम व्यवस्था आणि स्पर्धात्मकता यांचा लाभ होत आहे. भारताने, आपल्या नैसर्गिक भाषा प्रोसेसिंग, इमेज प्रोसेसिंग, पॅटर्नची ओळख, कृषी, वैद्यकीय इमेजिंग, शिक्षण, आरोग्य, ऑडीओ सहाय्य, रोबोटिक्स आणि महत्वाच्या क्षेत्रांसाठी विकसनशील उपाययोजना, अशा सर्वच क्षेत्रात कृत्रिम बुद्धिमत्तेचा वापर सुरु केला आहे.
भारत, कृत्रिम बुद्धीमत्तेचा वापर नागरिकांना तसेच संस्थांना अधिक सक्षम करण्यासाठी आणि समाज तसेच अर्थव्यवस्थेसमोर असणाऱ्या महत्वाच्या समस्यांवर उपाययोजना करण्यासाठी पुढेही करत राहील, जेणेकरून जग, आपल्या वास्तव्यासाठी आणखी चांगली जागा बनू शकेल, असेही शर्मा यांनी सांगितले.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
पंतप्रधान कार्यालय
पंडित राजन मिश्रा यांच्या निधनाबद्दल पंतप्रधान नरेंद्र मोदी यांनी व्यक्त केला शोक
नवी दिल्ली, 25 एप्रिल 2021
पंतप्रधान नरेंद्र मोदी यांनी पंडित राजन मिश्रा यांच्या निधनाबद्दल शोक व्यक्त केला आहे.
पंडित राजन मिश्रा शास्त्रीय संगीताच्या दुनियेवर आपली अमिट छाप सोडून गेले, असे पंतप्रधानांनी आपल्या ट्विटमध्ये म्हटले आहे. बनारस घराण्याच्या मिश्राजींचे जाण्याने कला आणि संगीतक्षेत्राची अपरिमित हानी झाली आहे. त्यांचे कुटुंबिय व चाहत्यांच्या दुःखात आपण सहभागी असल्याचे पंतप्रधानांनी म्हटले आहे.
Jaydevi PS/V.Sahjrao/P.Malandkar
(
रस्ते वाहतूक आणि महामार्ग मंत्रालय
केंद्रीय रस्ते, वाहतूक व महामार्ग मंत्रलयाकडून बांधकाम उपकरणे आणि वाहनांच्या मसुद्यात सुधारणा संदर्भात सूचनांसाठी निमंत्रण
नवी दिल्ली, 16 ऑगस्ट 2020
विविध पायाभूत सुविधा प्रकल्पांसाठी बांधकाम उपकरणे आणि वाहने यांचा मोठ्या प्रमाणात वापर केला जातो. या उपकरणांच्या चालकाची सुरक्षिततेची तरतूद करण्यासाठी आणि इतर वाहनांसह सार्वजनिक रस्त्यावर अशी वाहने धावतानांची सुरक्षितता सुनिश्चित करण्यासाठी, केंद्रीय रस्ते वाहतूक आणि महामार्ग मंत्रालयाने दिनांक 13 ऑगस्ट 2020 च्या जीएसआर 502  अन्वये या वाहनांच्या सुरक्षिततेसंदर्भात वाहन अधिसूचना जारी केली आहे.
सद्यस्थितीला, सीएमव्हीआर 1989 नुसार बांधकाम उपकरणाच्या वाहनांसाठी काही सुरक्षितता आवश्यकता आधीच अनिवार्य केल्या आहेत. एआयएस  160 नुसार व्हिज्युअल डिस्प्ले, ऑपरेटर स्टेशन आणि देखभाल क्षेत्र, नॉन-मेटलिक इंधन टाकी, मिनिमम ऍक्सेस डायमेन्शन आणि ऍक्सेस सिस्टम यासारख्या अनेक अतिरिक्त सुरक्षा आवश्यकतांची ओळख करुन देणे हा या मानकचा हेतू आहे.
या संदर्भातील सूचना किंवा अभिप्राय सहसचिव, रस्ते वाहतूक व महामार्ग मंत्रालय, परिवहन भवन, संसद मार्ग, नवी दिल्ली -100001  यांना मसुदा सूचना जारी केल्याच्या तारखेपासून तीस दिवसांच्या आत पाठवता येतील.
D.Wankhede/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
विज्ञान आणि तंत्रज्ञान मंत्रालय
पंतप्रधान उद्या भारताच्या आंतरराष्ट्रीय विज्ञान महोत्सवाचे उद्घाटन करणार
नवी दिल्ली, 21 डिसेंबर 2020
देशातील सहाव्या आयआयएसएफ अर्थात भारताच्या आंतरराष्ट्रीय विज्ञान महोत्सवाची उलट गणती सुरु झाली आहे. या वर्षीच्या ह्या महाविज्ञान सोहळ्याची सुरुवात उद्या 22 डिसेंबर 2020 ला पंतप्रधान नरेंद्र मोदी यांच्या उद्घाटनपर भाषणाने होईल. या महोत्सवाच्या आयोजनाची सुरुवात 2015 या वर्षी झाली. “कोविडमुळे निर्माण झालेल्या परिस्थितीत, आयआयएसएफ-2020 चे आयोजन ऑनलाईन पद्धतीने होत आहे आणि आभासी वातावरणात आयोजित झालेला हा सर्वात मोठा विज्ञान महोत्सव असणार आहे”, असे केंद्रीय विज्ञान आणि तंत्रज्ञान, भूविज्ञान तसेच आरोग्य आणि कुटुंब कल्याण मंत्री डॉ.हर्ष वर्धन यांनी आज दिल्ली इथे बातमीदारांना सांगितले.
आयआयएसएफ-2020 ची माहिती देण्यासाठी आयोजित केलेल्या कर्टन रेझर पत्रकार परिषदेत ते बोलत होते. त्यांनी प्रसारमाध्यमांच्या प्रतिनिधींना सांगितले की या कार्यक्रमाची सुरुवात पंतप्रधान नरेंद्र मोदी यांच्या उद्घाटनपर भाषणाने होईल तर समारोपाच्या 25 डिसेंबर 2020 ला होणाऱ्या सत्राला उपराष्ट्रपती वेंकैया नायडू संबोधित करतील.
सध्या सर्वत्र पसरलेल्या कोविड-19 विषाणूच्या नव्या प्रजातीविषयी विचारलेल्या प्रश्नाला उत्तर देताना “आपण कोणत्याही नव्या आव्हानाचा सामना करू शकतो हे वैज्ञानिकांनी दाखवून दिले आहे आणि यापुढे येणाऱ्या आव्हानांसाठी ते तशाच प्रकारे तयार असतील”, अशा शब्दात केंद्रीय मंत्र्यांनी उपस्थितांना आश्वस्त केले. “आरोग्यविषयक समस्यांनी आता जनआंदोलनाचे स्वरूप घेतले आहे आणि अशा परिस्थितीत सर्व प्रकारची योग्य खबरदारी घेऊन तसेच योग्य रीतीने वर्तन करून स्वतःचे संरक्षण कसे करायचे याची जाणीव भारतीय जनतेत निर्माण झाली आहे”, असे सांगत त्यांनी खऱ्या परिस्थितीची उपस्थितांना आठवण करून दिली.
आयआयएसएफ हा भारत सरकारचा उपक्रम असून तो वार्षिक पद्धतीने साजरा होणारा महोत्सव आहे असे डॉ. हर्ष वर्धन यांनी स्पष्ट केले.
आभासी मंचाच्या उपलब्धतेमुळे भारतातील तसेच परदेशातील शास्त्रज्ञ, युवावर्ग आणि सामान्य जनता यांनी आयआयएसएफ-2020 मधील मोठमोठ्या कार्यक्रमांमध्ये सहभागी होऊन त्याचा आनंद मिळविण्यासाठी नवा मार्ग उपलब्ध झाला आहे.
या महोत्सवाची सविस्तर माहिती आयआयएसएफच्या पुढील संकेतस्थळावर उपलब्ध आहे- -www.scienceindiafest.org
तसेच पत्रसूचना कार्यालयाच्या संकेतस्थळावर pib.gov.in/iisf येथेदेखील ही माहिती मिळू शकेल.
आयआयएसएफ-2020 वरील सादरीकरणM.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
आरोग्य आणि कुटुंब कल्याण मंत्रालय
भारत सरकारने आतापर्यंत राज्ये/ केंद्रशासित प्रदेशांना 15 कोटीपेक्षा अधिक लसी विनामूल्य पुरविल्या आहेत
अद्यापि राज्ये/केंद्रशासित प्रदेशांकडे 1 कोटींपेक्षा अधिक मात्रा लसीकरणासाठी शिल्लक व उपलब्ध आहेत
येत्या तीन दिवसांत राज्ये/केंद्रशासित प्रदेशांपर्यंत 80 लाखांहून अधिक मात्रा पोहोचणार आहेत
कोरोना प्रतिबंधासाठी भारत सरकारद्वारा लागू होत असलेल्या पाचकलमी रणनीतीचा, लसीकरण हा महत्त्वाचा स्तंभ आहे. या साथरोगाचा सामना करण्यासाठी चाचण्या, शोध, उपचार आणि कोविडसमुचित वर्तणूक  हे चार स्तंभही तितकेच पूरक आणि महत्त्वपूर्ण असून साथ प्रतिबंध आणि व्यवस्थापनासाठी हे सर्व पाचही स्तंभ मिळून प्रभावशाली ठरत आहेत. भारताने जगातील सर्वात मोठी लसीकरण मोहीम 16 जानेवारी 2021 रोजी सुरु केली. आता 1 मे 2021 पासून अधिक सर्वसमावेशक आणि अधिक वेगवान अशी तिसऱ्या टप्प्यातील लसीकरण मोहीम सुरु होईल. या तिसऱ्या टप्प्यात, लसींच्या किमतींवरील नियंत्रण कमी करण्याचे तसेच अधिकाधिक लोकांना लसी देण्याचे उद्दिष्ट राष्ट्रीय लस रणनीतीने ठेवले आहे. या धोरणान्तर्गत लसीची खरेदी, लाभार्थ्यांची पात्रता आणि लस देण्याचे काम यांमध्ये लवचिकता आणण्यात आली आहे.
भारत सरकारने आतापर्यंत राज्ये / केंद्रशासित प्रदेशांना लसींच्या 15 कोटींहून अधिक  मात्रा विनामूल्य पुरविल्या आहेत. यापैकी, नासाडी धरून एकूण 14,64,78,983 मात्रा वापरल्या गेल्या आहेत.
1 कोटीपेक्षा अधिक  मात्रा अद्यापि राज्ये / केंद्रशासित प्रदेशांमध्ये शिल्लक असून लसीकरणासाठी त्या उपलब्ध आहेत.
याखेरीज 80 लाखांहून अधिक  मात्रा येत्या तीन दिवसांत राज्ये / केंद्रशासित प्रदेशांपर्यंत पोहोचणार आहेत.
नजीकच्या काही काळापासून, महाराष्ट्रातील काही सरकारी अधिकाऱ्यांचा दाखल देत काही असे अहवाल येत आहेत, की 'राज्यातील लसींचा साठा संपला आहे'- यामुळे राज्यात लसीकरण मोहिमेवर विपरीत परिणाम होत आहे. या पार्श्वभूमीवर हे स्पष्ट करण्यात येते की, 27 एप्रिल 2021  महाराष्ट्राला लसींच्या एकूण 1,58,62,470 मात्रा मिळाल्या आहेत. यापैकी नासाडी  धरून एकूण 1,49,39,410 मात्रा वापरल्या गेल्या आहेत. बाकी 9,23,060 मात्रा अद्यापि राज्याकडे शिल्लक असून लाभार्थ्यांना लसीकरण करण्यासाठी त्या उपलब्ध आहेत. याखेरीज, पुढील तीन दिवसांत कोविड लसीच्या 3,00,000 मात्रा तेथे पोहोचण्याच्या मार्गात आहेत.
पंतप्रधान कार्यालय
युवा जागतिक धनुर्विद्या अजिंक्यपद स्पर्धा 2023 मध्ये 11 पदके मिळवल्याबद्दल भारताच्या कनिष्ठ आणि कॅडेट तिरंदाजांचे पंतप्रधानांनी केले अभिनंदन
नवी दिल्ली, 10 जुलै 2023
पंतप्रधान नरेंद्र मोदी यांनी युवा जागतिक धनुर्विद्या अजिंक्यपद स्पर्धा 2023 मध्ये 11 पदके मिळवल्याबद्दल भारताच्या कनिष्ठ आणि कॅडेट तिरंदाजांचे अभिनंदन केले आहे.
केंद्रीय युवा व्यवहार आणि क्रीडा मंत्री अनुराग सिंह यांनी केलेल्या ट्विटवर प्रतिक्रिया देताना पंतप्रधानांनी आपल्या ट्विट संदेशात म्हटले आहे :
युवा जागतिक धनुर्विद्या अजिंक्यपद स्पर्धा 2023 मध्ये उज्ज्वल कामगिरी केल्याबद्दल आपल्या तिरंदाजांचे अभिनंदन. यांची कामगिरी भारतातील तिरंदाजीच्या भविष्यासाठी चांगली असून ती उदयोन्मुख खेळाडूंना प्रेरणा देत राहील.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारतीय वैद्यकीय महाविद्यालयांमधील एमबीबीएस आणि पदव्युत्तर  अभ्यासक्रमांच्या जागांबाबतची माहिती
वैद्यकीय महाविद्यालयांच्या संख्येत 67% वाढ होऊन त्या 387 वरून 648, एमबीबीएसच्या जागांमध्ये 87% वाढ होऊन 51348 वरून 96077 आणि पीजीच्या जागांमध्ये 105% वाढ होऊन 31185 वरून 64059 इतक्या झाल्या
नवी दिल्ली, 13 डिसेंबर 2022
देशात एमबीबीएस अभ्यासक्रमाच्या एकूण 96,077 जागा उपलब्ध असून त्यापैकी 51,712 जागा सरकारी वैद्यकीय महाविद्यालयांमध्ये आणि 44365 जागा खासगी वैद्यकीय महाविद्यालयांमध्ये आहेत. देशात राष्ट्रीय वैद्यकीय आयोगाच्या  पीजी अभ्यासक्रमाच्या 49,790 जागा उपलब्ध असून, त्यापैकी 30,384 सरकारी वैद्यकीय महाविद्यालयांमध्ये आणि 19,406 खाजगी वैद्यकीय महाविद्यालयांमध्ये आहेत. तसेच डिप्लोमेट ऑफ नॅशनल बोर्ड  / फेलोशिप ऑफ नॅशनल बोर्डच्या  पीजी अभ्यासक्रमाच्या 12,648 जागा उपलब्ध असून, त्यापैकी 4185 जागा सरकारी संस्थांमध्ये आणि 8463 खाजगी संस्थांमध्ये आहेत. त्याव्यतिरिक्त, कॉलेज ऑफ फिजिशियन अँड सर्जन  मध्ये पद्व्युत्तर अभ्यासक्रमाच्या 1621 जागा आहेत.
देशात 2014 पूर्वी 387 वैद्यकीय महाविद्यालये होती. त्यामध्ये 67% वाढ झाली असून ही संख्या आता 648 वर पोहोचली आहे. तसेच, 2014 पूर्वी देशात 51348 एमबीबीएस अभ्यासक्रमाच्या जागा उपलब्ध होत्या, त्यामध्ये 87% वाढ होऊन त्या आता 96077 इतक्या झाल्या आहेत. त्याचप्रमाणे, 2014 पूर्वी देशात पीजी अभ्यासक्रमाच्या 31185 जागा होत्या, त्यामध्ये 105% वाढ झाली असून, त्याची संख्या आता 64059 वर गेली आहे.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज राज्यसभेत एका लेखी उत्तरामधून ही माहिती दिली.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86